CELEX: 52016PC0649
Language: da
Date: 2016-10-10
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i associeringsudvalget i dettes handelssammensætning, der er nedsat ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side

EUROPA-KOMMISSIONEN
            Bruxelles, den 10.10.2016
            COM(2016) 649 final
            2016/0317(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne i associeringsudvalget i dettes handelssammensætning, der er nedsat ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               Forslagets begrundelse og formål
            
            
               Vedlagte forslag udgør det retlige instrument til fastlæggelse af de holdninger, der skal indtages på Unionens vegne i et organ nedsat ved en associeringsaftale mellem Unionen og et tredjeland. Det vedrører navnlig gennemførelsen af associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side ("aftalen"), for så vidt angår vedtagelsen af en liste med voldgiftsmænd til bilæggelse af tvister om handelsrelaterede anliggender. 
            
            
               Aftalen blev undertegnet den 27. juni 2014 og har delvist været anvendt midlertidigt siden den 1. september 2014 i afventning af medlemsstaternes ratificering. Ved Rådets afgørelse (EU) 2016/839 af 23. maj 2016
                  1
                godkendtes indgåelsen af aftalen og i henhold til aftalens artikel 464, stk. 2, trådte den i kraft den 1. juli 2016.
            
            
               Associeringsudvalget i dettes handelssammensætning, der overvåger gennemførelsen af aftalens afsnit V (Handel og handelsrelaterede anliggender) og løser problemer i forbindelse hermed, blev nedsat ved aftalen. Udvalget skal udarbejde en liste med voldgiftsmænd, der skal sikre, at mekanismen til tvistbilæggelse fungerer korrekt, jf. aftalens artikel 404. 
            
            
               Dette forslag erstatter Kommissionens forslag COM(2015)390 final
                  2
               . Erstatningen er nødvendig, fordi to af de voldgiftsmænd, der er foreslået af Republikken Moldova, ikke længere opfylder betingelserne i aftalens artikel 404, stk. 2. Republikken Moldova har foreslået, og Kommissionen anbefaler Rådet at acceptere to andre ansøgere, der opfylder de betingelser, der er fastsat i aftalens artikel 404, stk. 2. Dette forslag afspejler desuden den omstændighed, at aftalen trådte i kraft den 1. juli 2016.
            
            
               Overensstemmelse med gældende bestemmelser på området
            
            
               Ved dette forslag gennemføres Unionens fælles handelspolitik over for et østligt partnerland på grundlag af bestemmelserne i ovennævnte aftale. Forslaget sigter mod at etablere de nødvendige institutionelle instrumenter til at gøre Unionen og Republikken Moldova i stand til effektivt at tage hånd om bilaterale tvister vedrørende anvendelsen og fortolkningen af aftalen. Det er i overensstemmelse med Unionens tilgang til tvistbilæggelsesdiscipliner, der er forhandlet på plads eller gennemført inden for rammerne af frihandelsaftaler med andre handelspartnere. 
            
            
               Sammenhæng med Unionens politik på andre områder
            
            
               Dette forslag er konsistent og komplementerer Unionens øvrige eksterne politikker, navnlig den europæiske naboskabspolitik og udviklingssamarbejdspolitikken i forbindelse med Republikken Moldova.
            
            
               2.Retsgrundlag, nærhedsprincippet og proportionalitetsprincippet
            
            
               Retsgrundlag
            
            
               Retsgrundlaget for at fastlægge den holdning, der skal indtages på Unionens vegne i de udvalg, som er nedsat ved aftalen, er traktaten om Den Europæiske Unions funktionsmåde, særlig artikel 207, stk. 4, sammenholdt med artikel 218, stk. 9. 
            
            
               Nærhedsprincippet (for områder, der ikke er omfattet af enekompetence)
            
            
               Den fælles handelspolitik er defineret som et område, hvor Unionen har enekompetence, jf. artikel 3 i TEUF. Nærhedsprincippet finder derfor ikke anvendelse.
            
            
               Proportionalitetsprincippet
            
            
               Forslaget er nødvendigt med henblik på gennemførelse af Unionens internationale forpligtelser som fastsat i aftalen med Republikken Moldova. 
            
            
               Valg af retsakt
            
         
         
            
               Forslaget er i overensstemmelse med artikel 218, stk. 9, i TEUF, der fastsætter, at Rådet vedtager afgørelser. Der eksisterer ingen andre retlige instrumenter, der kan anvendes til at nå det mål, der er omhandlet i forslaget.
            
            
               3. RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               Efterfølgende evalueringer/kvalitetskontrol af gældende lovgivning
            
            
               
                  Ikke relevant.
               
            
            
               Høringer af interesserede parter
            
            
               Høringer af interesserede parter er ikke relevante for forslaget.
            
            
               Indhentning og brug af ekspertbistand
            
            
               
                  Kommissionen har taget højde for oplysninger, som medlemsstaterne er fremkommet med i de senere år, for så vidt angår statsborgere i Unionen, som er egnede og kvalificerede til at fungere som voldgiftsmænd i tvister i forbindelse med Unionens handelsaftaler.
               
            
            
               Konsekvensanalyse
            
            
               
                  Forslaget vedrører gennemførelsen af institutionelle aspekter af aftalen, navnlig aftalens afsnit V (Handel og handelsrelaterede anliggender), mellem Unionen og Republikken Moldova. Forslaget har ingen indvirkning på Unionens økonomiske politik, sociale politik eller miljøpolitik. Aftalen trådte i kraft den 1. juli 2016, og gennemførelsen af aftalen befinder sig på et meget tidligt stadium. 
               
            
            
               Målrettet regulering og forenkling
            
            
               
                  Aftalen mellem Unionen og Republikken Moldova er ikke genstand for Refit-procedurer, den indebærer ingen omkostninger for SMV'er, og den rejser ingen spørgsmål for så vidt angår det digitale miljø. 
               
            
            
               Grundlæggende rettigheder
            
            
               Forslaget har ingen konsekvenser for beskyttelsen af de grundlæggende rettigheder. 
            
            
               4.VIRKNINGER FOR BUDGETTET
            
            
               
                  Ikke relevant.
               
            
            
               5.ANDRE FORHOLD
            
            
               Planer for gennemførelsen samt foranstaltninger til overvågning, evaluering og rapportering
            
            
               
                  Gennemførelsen af aftalen revideres regelmæssigt af Associeringsrådet EU-Republikken Moldova. Europa-Kommissionen har også forpligtet sig til årligt at aflægge rapport til Europa-Parlamentet om gennemførelsen af aftalens afsnit V (Handel og handelsrelaterede anliggender), herunder om de elementer, som forslaget omfatter.
               
            
            
               Forklarende dokumenter (for direktiver)
            
         
         
            
               
                  Ikke relevant.
               
            
            
               Nærmere redegørelse for de enkelte bestemmelser i forslaget
            
            
               
                  Forslaget sigter mod at indtage en holdning på Unionens vegne i forbindelse med gennemførelsen af handelsdelen af aftalen mellem Unionen og Republikken Moldova. Aftalens afsnit V (Handel og handelsrelaterede anliggender) omfatter kapitel 14 (Tvistbilæggelse), der indeholder bestemmelser om en mekanisme til bilæggelse af handelsrelaterede tvister mellem aftalens parter vedrørende anvendelsen eller fortolkningen af handelsdelen af aftalen. Den voldgiftsprocedure, der er beskrevet i kapitel 14, giver den klagende part mulighed for at anmode om nedsættelse af et voldgiftspanel med henblik på bilæggelse af en bilateral tvist. Reglerne for panelets sammensætning er beskrevet i aftalens artikel 404. Aftalen indebærer, at der udarbejdes en liste med kvalificerede personer, der kan fungere som voldgiftsmænd. Derfor er der med Republikken Moldovas regering blevet drøftet et udkast til en liste med voldgiftsmænd, som er villige og i stand til at indgå i et voldgiftspanel, med fem kandidatvoldgiftsmænd foreslået af Unionen, fem kandidatvoldgiftsmænd foreslået af Republikken Moldova og fem tredjelandsstatsborgere, der kan fungere som formænd for voldgiftspanelet. Listen vil blive anvendt i tilfælde, hvor der er behov for at nedsætte et voldgiftspanel. 
               
            
            
               2016/0317 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i associeringsudvalget i dettes handelssammensætning, der er nedsat ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
            
            
               under henvisning til forslag fra Kommissionen, og
            
            
               ud fra følgende betragtninger:
            
            
               (1)Associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side
                  3
                ("aftalen") trådte i kraft den 1. juli 2016. 
            
            
               (2)I aftalens artikel 404, stk. 1, er det fastsat, at associeringsudvalget i dettes handelssammensætning, jf. aftalens artikel 438, stk. 4, inden for seks måneder fra den dato, fra hvilken aftalen træder i kraft, skal nå til enighed om en liste med personer, der kan fungere som voldgiftsmænd i tvistbilæggelsesprocedurer.
            
            
               (3)I overensstemmelse med aftalens artikel 404, stk. 1, er der med Republikken Moldovas regering blevet drøftet et udkast til en liste med voldgiftsmænd, der kan indgå i et voldgiftspanel, med fem kandidatvoldgiftsmænd foreslået af Unionen, fem kandidatvoldgiftsmænd foreslået af Republikken Moldova og fem tredjelandsstatsborgere, der kan fungere som formænd for et voldgiftspanel.
            
            
               (4)Det er derfor hensigtsmæssigt at fastlægge den holdning, der skal indtages på Unionens vegne i associeringsudvalget i dettes handelssammensætning for så vidt angår listen med personer, der kan fungere som voldgiftsmænd ved tvistbilæggelsesprocedurer —
            
            
               VEDTAGET DENNE AFGØRELSE: 
            
            
               Artikel 1
            
            
               Den holdning, der skal indtages af Unionen i associeringsudvalget i dettes handelssammensætning for så vidt angår vedtagelse af listen med personer, der kan fungere som voldgiftsmænd ved tvistbilæggelsesprocedurer, skal fastlægges på grundlag af udvalgets udkast til afgørelse, der er knyttet som bilag til nærværende afgørelse.
            
            
               Mindre ændringer af udkastet til afgørelse kan vedtages af repræsentanterne for Unionen i associeringsudvalget i dettes handelssammensætning uden yderligere afgørelse vedtaget af Rådet.
            
            
               Artikel 2
            
         
         
            
               Afgørelsen fra Associeringsudvalget i dettes handelssammensætning offentliggøres efter vedtagelsen i Den Europæiske Unions Tidende.
            
            
               Artikel 3
            
            
               Denne afgørelse træder i kraft på dagen for vedtagelsen.
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
         
         
            
                  
                     (1)
                  EUT L 141 af 28.5.2016, s. 28.
               
               
                  
                     (2)
                  
                  
                     http://eur-lex.europa.eu/legal-content/EN/TXT/?qid=1469533573883&uri=CELEX:52015PC0390
                  
                   
               
               
                  
                     (3)
                  Rådets afgørelse 2014/492/EU af 16. juni 2014 om undertegnelse på Den Europæiske Unions vegne og midlertidig anvendelse af associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side (EUT L 260 af 30.8.2014, s. 1).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 10.10.2016
            COM(2016) 649 final
            BILAG
            til
            Forslag til Rådets afgørelse
            om den holdning, der skal indtages på Den Europæiske Unions vegne i associeringsudvalget i dettes handelssammensætning, der er nedsat ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side
            
               
         
         
            
               Udkast
            
            
               Afgørelse nr. 1/2016 truffet af Associeringsudvalget EU-REPUBLIKKEN MOLDOVA i dettes handelssammensætning
            
            
               af …2016 
            
            
               om udarbejdelse af listen med voldgiftsmænd omhandlet i artikel 404, stk. 1, i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side
            
            
               ASSOCIERINGSUDVALGET I DETTES HANDELSSAMMENSÆTNING HAR —
                     
            
            
               under henvisning til associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side, der blev undertegnet i Bruxelles den 27. juni 2014, særlig artikel 404, stk. 1, og
            
            
               ud fra følgende betragtninger:
            
            
               (1)Associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side ("aftalen") trådte i kraft den 1. juli 2016. 
            
            
               (2)I henhold til aftalens artikel 404, stk. 1, skal associeringsudvalget i dettes handelssammensætning, jf. aftalens artikel 438, stk. 4, senest seks måneder efter aftalens ikrafttræden udarbejde en liste med 15 personer, der kan fungere som voldgiftsmænd i tvistbilæggelsesprocedurer —
            
            
               VEDTAGET DENNE AFGØRELSE:
            
            
               Artikel 1
            
            
               Listen med personer, der kan fungere som voldgiftsmænd med henblik på artikel 404, stk. 1, i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side, er opført i bilaget til nærværende afgørelse.
            
            
               Artikel 2
            
            
               Denne afgørelse træder i kraft på dagen for vedtagelsen.
            
            
               Udfærdiget i …, den ….
            
            
                     
                  
                  
                     
                        For Associeringsudvalget 
                     
                     
                        i dettes handelssammensætning
                     
                     
                  
               
                     
                  
                  
                     
                        Formand
                     
                  
               
               BILAG
            
            
               LISTE OVER VOLDGIFTSMÆND, DER ER OMHANDLET I AFTALENS ARTIKEL 404, STK. 1
            
            
               Eksperter foreslået af Republikken Moldova
            
         
         
            
               1.Mihail Buruiană 
            
            
               2.Procop Buruiană
            
            
               3.Octavian Cazac
            
            
               4.Lilia Gribincea
            
            
               5.Viorel Rusu
            
            
               Eksperter foreslået af Den Europæiske Union 
            
            
               1.Jacques Bourgeois 
            
            
               2.Claus-Dieter Ehlermann
            
            
               3.Pieter Jan Kuijper
            
            
               4.Giorgio Sacerdoti
            
            
               5.Ramon Torrent
            
            
               Formænd
            
            
               1.Leora Blumberg (Sydafrika)
            
            
               2.William Davey (USA)
            
            
               3.Merit Janow (USA)
            
            
               4.Helge Seland (Norge)
            
            
               5.David Unterhalter (Sydafrika)